rejauldu/bengali-wikipedia huggingface dataset:
আবিদুর রেজা খান (২২ সেপ্টেম্বর ১৯২৭-৩ সেপ্টেম্বর ২০০৫) বাংলাদেশের শরীয়তপুর জেলার রাজনীতিবিদ, সাবেক জাতীয় পরিষদ, সংসদ সদস্য, মুক্তিযুদ্ধের সংগঠক ও আইনজীবী ছিলেন।   জন্ম ও প্রাথমিক জীবন  আবিদুর রেজা খান ২২ সেপ্টেম্বর ১৯২৭ সালে শরীয়তপুরের ভেদরগঞ্জের দিগর মহিষখালী গ্রামে জন্মগ্রহণ করেন। তার পিতা আবদুল হাকিম খান। রেজা মাদারীপুর জেলার কালকিনির গোপালপুর কাজি পরিবারের মনোয়ারা বেগমকে বিয়ে করেন। তাদের চার ছেলে ও এক মেয়ে সন্তান রয়েছেন।  তিনি নিজ গ্রামের মক্তবে ও চরভয়রা মাইনর স্কুলে এবং সরকারি ডামুড্যা মুসলিম পাইলট উচ্চ বিদ্যালয়ে থেকে ১৯৪৪ সালে ম্যাট্রিক পাশ করে পরে সরকারি রাজেন্দ্র কলেজ হতে তিনি আইএ ও বিএ পাশ করেন। এর পর ঢাকা বিশ্ববিদ্যালয় থেকে আইন শাস্ত্রে এলএলবি ডিগ্রী নেন।   রাজনৈতিক ও কর্মজীবন  আবিদুর রেজা খান ছাত্রজীবনে রাজনীতিতে সক্রিয় ছিলেন। ১৯৪৬ সালে তিনি সরকারি রাজেন্দ্র কলেজ মুসলিম ছাত্রলীগের সভাপতি ছিলেন। ১৯৬০ সালে আইন পেশায় যোগদেন। একই সালে তিনি আওয়ামীলীগে যোগদান করে বিভিন্ন আন্দোলনে ভূমিকা রাখেন। ১৯৭১ সালের মুক্তিযুদ্ধে তিনি সংগঠক হিসেবে ভূমিকা রাখেন। বাংলাদেশের সংবিধান প্রণয়নেও তিনি ভূমিকা রাখেন। তিনি আওয়ামী আইনজীবী পরিষদের উপদেষ্টা ও ফরিদপুর জেলা মুসলিম ছাত্রলীগের সাবেক সভাপতি ছিলেন।  ১৯৭০ সালের পাকিস্তান জাতীয় নির্বাচনে আওয়ামীলীগের প্রার্থী হিসেবে তিনি ভেদরগঞ্জ-গোসাইরহাট জাতীয় পরিষদ সদস্য নির্বাচিত হন। স্বাধীনতার পর ১৯৭৩ সালের প্রথম জাতীয় সংসদ নির্বাচনে তিনি তৎকালীন ফরিদপুর-১৮ (বর্তমানে বিলুপ্ত) সংসদ সদস্য নির্বাচিত হন। ১৯৭৫ সালে তিনি ছিলেন অবিভক্ত মাদারীপুর জেলার সাবেক গভর্নর। ১৯৭৮ সালে তিনি আওয়ামী লীগ (মিজান) এর জাতীয় কমিটির সহসভাপতি ছিলেন।  ১৯৮২ সালে তিনি আওয়ামীলীগে কয়েক মেয়াদে আমৃত্যু শরীয়তপুর জেলা আওয়ামী লীগের সভাপতি হিসেবে দায়িত্ব পালন করেন।   মৃত্যু  আবিদুর রেজা খান ৩ সেপ্টেম্বর ২০০৫ সালে ঢাকার শমরিতা হাসপাতালে মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।   তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০০৫-এ মৃত্যু বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:শরীয়তপুর জেলার আইনজীবী বিষয়শ্রেণী:২০শ শতাব্দীর বাঙালি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বাংলাদেশ নৌবাহিনী স্কুল ও কলেজ, যা বিএন কলেজ বা নৌবাহিনী কলেজ নামে পরিচিত, চট্টগ্রামে অবস্থিত একটি বেসরকারি উচ্চ মাধ্যমিক শিক্ষাপ্রতিষ্ঠান। এটি ১৯৭৭ খ্রিষ্টাব্দে বাংলাদেশ নৌবাহিনী কর্তৃক প্রতিষ্ঠিত হয়। এটি চট্টগ্রাম শহরের সিইপিজেড এলাকায় নাবিক আবাসিক এলাকা-১ এর অভ্যন্তরে অবস্থিত।  ইতিহাস ১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।  শিক্ষাঙ্গন থাম্ব|বাম|বাংলাদেশ নৌবাহিনী স্কুল ও কলেজ শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।  পাঠাগার ও গবেষণাগার স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।  অবকাঠামো কলেজ ভবন এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।  স্কুল ভবন এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।   তথ্যসূত্র    দিগন্ত বার্ষিকী (২০০৭-২০০৮)   বহিঃসংযোগ      বাংলাদেশ নেভীর ওয়েবসাইট  বিষয়শ্রেণী:বাংলাদেশ নৌবাহিনীর শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রামের বিদ্যালয় বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৭-এ বাংলাদেশে প্রতিষ্ঠিত বিষয়শ্রেণী:বিএনসিসি-এর চট্টগ্রাম ফ্লোটিলার ইউনিট
thumb|200px|জোনাস স্যাভিম্বি বাড়ি হুম্বো, অ্যাঙ্গোলা জোনাস মালহেইরো স্যাভিম্বি (৩ আগস্ট ১৯৩৪ - ২২ ফেব্রুয়ারি ২০০২) একজন কম্যুনিস্ট বিরোধী এবং -পনিবেশবাদবিরোধী অ্যাঙ্গোলা রাজনৈতিক এবং সামরিক নেতা ছিলেন যে অ্যাঙ্গোলার মোট স্বাধীনতার জন্য জাতীয় ইউনিয়ন প্রতিষ্ঠা করেছিলেন এবং নেতৃত্ব দিয়েছেন (ইউএনটিএ)।.  ইউএনটিএ প্রথম গেরিলা যুদ্ধ পর্তুগিজ পনিবেশিক শাসনের বিরুদ্ধে ১৯৬৬–১৯৭৪ এর পরে অ্যাঙ্গোলার মুক্তির জন্য গণআন্দোলনের মুখোমুখি হয়েছিল (এমপিএলএ) অ্যাঙ্গোলান গৃহযুদ্ধ ২০০২ সালে সরকারী বাহিনীর সাথে সংঘর্ষে সাবিমির মৃত্যুর আগ পর্যন্ত।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:অ্যাঙ্গোলান রাজনীতিবিদ বিষয়শ্রেণী:গেরিলা যুদ্ধ তৎপরতার তাত্ত্বিক বিষয়শ্রেণী:স্বাধীনতা কর্মী বিষয়শ্রেণী:যুদ্ধে নিহত গেরিলা বিষয়শ্রেণী:২০০২-এ গুপ্তহত্যার শিকার রাজনীতিবিদ বিষয়শ্রেণী:২১শ শতাব্দীর অ্যাঙ্গোলীয় রাজনীতিবিদ
লুনা ২২ (ওয়াইই-৮-এলএস সিরিজ) হলো লুনা কর্মসূচির অংশ হিসাবে ১৯৭৪ সালে মহাশূণ্যে প্রেরণ করা একটি সোভিয়েত মহাকাশযান।   বিবরণ  উৎক্ষেপণ করার পর লুনা ২২ নভোযানটি একটি আর্থ পার্কিং কক্ষপথে অবস্থান নেয় এবং সেখান থেকে ১৯৭৪ সালের ২ জুন চন্দ্রের কক্ষপথে প্রবেশ করে। লুনা ২২ ছিলো একটি চন্দ্রের কক্ষপথ অভিযান। মহাকাশযানটি চিত্রগ্রাহক ক্যামেরা বহন করে এবং চাঁদের চৌম্বক ক্ষেত্র, পৃষ্ঠ গামা রশ্মি নির্গমন এবং চন্দ্র পৃষ্ঠের শিলার গঠন এবং মহাকর্ষীয় ক্ষেত্র, সেইসাথে মাইক্রোমেটিওরাইটস এবং মহাজাগতিক রশ্মি অধ্যয়ন করার উদ্দেশ্য ছিল। মহাকাশযানটি বিভিন্ন পরীক্ষা-নিরীক্ষার ক্রিয়াকলাপকে কার্যকরভাবে সমাপ্তের জন্য তার ১৮-মাসের জীবনকালে অনেক কক্ষপথ সমন্বয় করেছে, ঘূর্ণনের ক্ষেত্রে সংঘটিতব্য বিপদসীমাকে ২৫ কিলোমিটারের মতো কমিয়েছে।   আরও দেখুন    কৃত্রিম উপগ্রহ এবং মহাকাশ প্রোবের সময়রেখা।   তথ্যসূত্র    বহিঃসংযোগ   Zarya - লুনা কর্মসূচির কালপঞ্জী।   বিষয়শ্রেণী:লুনা কর্মসূচি
বিষয়শ্রেণী:উইকিপিডিয়া সহায়িকা বিষয়শ্রেণী:উইকিপিডিয়া তথ্যকেন্দ্র          রামের সুমতি গল্পটি কোন সাহিত্যিক এর লেখা?  শীৃজিতা শব্দের অর্থ   অনিন্দ্রিতা শব্দের অর্থ? আদিত্য শব্দের অর্থ? অনিন্দিতা শব্দের অর্থ? -জুয়েল  আদিত্য শব্দে সাধারণতঃ সূর্য বোঝায়। বারোজন আদিত্য বলতে বারোটি সূর্য বোঝায়। কিন্তু অনেক পণ্ডিত আবার বারোজন আদিত্য বলতে বারোটি মাস বোঝান। আবার অন্য মতে আদিত্য দেবতাদের সাধারণ নাম। অনিন্দিতা– (স্ত্রী.) নিন্দিতা নয় এমন। আমি দুঃখিত, অনিন্দ্রিতা শব্দের অর্থ খুঁজে পেলাম না। কেউ জানলে অবশ্যই আপনাকে জানাবেন। ধন্যবাদ। -- যুদ্ধমন্ত্রী আলাপ ১৮:১৭, ৩১ অক্টোবর ২০১৩ (ইউটিসি)   পুরনো  ভাষা কি?   আমি জান্তে চাই প্রিথিবির সাব চেয়ে পুরনো  ভাষা কি?   একুশে ফেব্রুয়ারী   অনুগ্রহ করে একুশে ফেব্রুয়ারী সম্পর্কে ১০ টি বই এর নাম ও বইগুলোর লেখকের নাম এবং বইগুলোর প্রকশনির নাম নিচে লিখে দিয়ে আমাকে সাহায্য করুন,প্লিজ।--সত্যের প্রদীপ (ছদ্মনাম) (আলাপ) ১২:০৫, ৫ মে ২০১৪ (ইউটিসি)   sesher kobita   sesher kobita asole ki? — 103.244.240.166 (আলাপ • অবদান)  এই স্বাক্ষরহীন মন্তব্যটি যোগ করেছেন। শেষের কবিতা রবীন্দ্রনাথ ঠাকুর বিরচিত উপন্যাস। রবীন্দ্রনাথের চিত্রসৃষ্টি পর্যায়ের দ্বিতীয় উপন্যাস এটি। ১৯২৭ সাল থেকে ১৯২৮ সাল অবধি প্রবাসীতে ধারাবাহিকভাবে রচনাটি প্রকাশিত হয়। বিস্তারিত জানার জন্য দেখুন, শেষের কবিতা। ধন্যবাদ।--যুদ্ধমন্ত্রী আলাপ ২০:২৪, ৫ জুলাই ২০১৫ (ইউটিসি)  টমেটো কে কি বলা হয় ফরাসি ভাষায়  টমেটো কে কি বলা হয় ফরাসি ভাষায় — 27.114.165.37 (আলাপ) আইপিটি ১১:৪৩, ২ মার্চ ২০১৬‎ (ইউটিসি) এই স্বাক্ষরবিহীন মন্তব্যটি যোগ করেছেন।  টমেটো কে ফরাসি ভাষায়  la tomate বলে। ধন্যবাদ Hatorininja (আলাপ) ১৩:৩২, ২ মার্চ ২০১৬ (ইউটিসি)   শিখতে চাই   আমি স্পেনীয় ভাষা , কীভাবে শিখব ?--কৌশিক বিশ্বাস (আলাপ) ১৭:০১, ১৩ জুন ২০১৬ (ইউটিসি)   ভাসা রিকুয়েস্ট   আমি উইকির্ভাসিটি তে বাংলা ভাসা করবো কীভাবে? --Shakibul Alam Risvy (আলাপ) ০৪:২২, ১২ জুলাই ২০১৬ (ইউটিসি) বাংলাতে নতুন উইকিবিশ্ববিদ্যালয় প্রকল্প শুরু করার জন্য আপনাকে https://beta.wikiversity.org/ সাইটে বাংলাতে কাজ করতে হবে। তবে আমাদের বাংলা সম্প্রদায়ের সম্পাদক সংখ্যা কম হওয়ায় ও অন্যান্য রিসোর্স না থাকায় অধিকাংশ ক্ষেত্রেই নতুন প্রকল্প শুরু করলে সেগুলোতে কাজ করার জন্য কোন স্বেচ্ছাসেবক পাওয়া যায় না বলে আমরা বর্তমানে নতুন প্রকল্প শুরু করার ব্যাপারে উৎসাহিত করি না। ধন্যবাদ।--যুদ্ধমন্ত্রী আলাপ ০৮:৩৯, ১২ জুলাই ২০১৬ (ইউটিসি)   Black Lives Matter Logo in different languages   Please help to translate the Black Lives Matter Logo for this wikipedia.  Follow this Link to get to the request. Thank you --Mrmw (আলাপ) ১৭:২৭, ৭ জুন ২০২০ (ইউটিসি)   Primary assistant Teacher question    question 103.111.13.3 (আলাপ) ১৪:২৯, ২২ মার্চ ২০২৩ (ইউটিসি)
25px|alt=|link= Hello, and welcome to Wikipedia! I noticed that your request at Wikipedia:Changing username{{safesubst:#if:|, at :,}} is asking for the same name as you currently have ().  This may be because you requested a lowercase first letter or requested an underscore in your  name, neither of which can be fulfilled due to technical restrictions. As such, your request unfortunately cannot be done.  If you wish to change to a different username, please feel free to change your request to reflect that (but bear in mind what kinds of names we consider inappropriate).  If you wish to edit under this name, then consider using  at the top of your userpages and changing your signature in your preferences page to decapitalize them if you want it. {{safesubst:#if:||Thank you.}}
এই নিবন্ধ নিকেলোডিয়নের কুংফু পান্ডা: লিজেন্ডস অফ অসামনেস ধারাবাহিকের দ্বিতীয় মৌসুমে প্রচারিত পর্বের তালিকা দেওয়া হয়েছে। ২০১২ সালের ৬ এপ্রিল স্নিক পিক হিসেবে এর প্রথম পর্ব প্রচারিত হয় এবং ২০১২ সালের ২৬ সেপ্টেম্বর থেকে এই মৌসুমের নিয়মিত প্রচার শুরু হয়।   পর্বসমূহ    ডিভিডি প্রকাশ   মৌসুম পর্ব মুক্তির তারিখ অঞ্চল ১ ২ ২৬ দ্য স্কর্পিয়ন স্টিং: ১৫ অক্টোবর ২০১৩পর্বসমূহ: “কুং সুজ” (৩১), “ক্রেন অন এ ওয়্যার” (৪৫) এবং “কিলিন টাইম” (৫১)দ্য মিডনাইট স্ট্রেঞ্জার: ১১ মার্চ ২০১৪পর্বসমূহ: “শিফু’জ ব্যাক” (৩৭), “টেরর কোটা” (৩৮), ”দ্য মিডনাইট স্ট্রেঞ্জার” (৪২), “শুট দ্য মেসেঞ্জার” (৪৩), “সিক্রেট অ্যাডমায়ারার” (৫০) এবং “হিউজ” (৫২)হলিডে হাইজিঙ্কস: ১৮ নভেম্বর ২০১৪ (রেডবক্স বিশেষ)পর্ব: “প্রেজেন্ট টেনস” (৩৬)   তথ্যসূত্র   বিষয়শ্রেণী:২০১২-এর মার্কিন টেলিভিশন ধারাবাহিকের মৌসুম বিষয়শ্রেণী:২০১৩-এর মার্কিন টেলিভিশন ধারাবাহিকের মৌসুম
ভস্টক ৫ (, ওরিয়েন্ট ৫ বা পূর্ব ৫) হলো ভস্টক ৬ -এর সাথে সোভিয়েত মহাকাশ কর্মসূচির একটি যৌথ অভিযান; ভস্টক ৩ এবং ভস্টক ৪-এর আগের জোড়ার মতো এই দুটি ভস্টক মহাকাশযান কক্ষপথে একে অপরের কাছাকাছি এসে একটি রেডিও লিঙ্ক স্থাপন করে।  ভস্টক ৫ ১৯৬৩ সালের ১৪ জুন উত্ক্ষেপন করা হয় এবং ১৯ জুন এটি পৃথিবীতে ফিরে আসে এবং ভ্যালেরি বাইকোভস্কি এই নভোযানের চালক ছিলেন।  অভিযাত্রী     মূল অভিযাত্রী : ভ্যালেরি বাইকোভস্কি - প্রথম অভিযান   বিকল্প অভিযাত্রী : বরিস ভলিনভ  সংরক্ষিত অভিযাত্রী : অ্যালেক্সি লিওনভ।   মিশন পরামিতি    ভর:   পেরিজি:   অ্যাপোজি:   প্রবণতা: ৬৪.৯°  সময়কাল: ৮৮.৪ মিনিট।   তথ্যসূত্র    বহিঃসংযোগ   বিষয়শ্রেণী:ভস্টক অভিযান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Ashiq Shawon (আলাপ) ১২:০০, ১২ মে ২০২৪ (ইউটিসি) প্রাগপুর মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ১৭:১৩, ২ মে ২০২৪ (ইউটিসি)   নোট নিবন্ধ প্রণেতা ব্যবহারকারী:মোঃ সাকিবুল হাসান! নিবন্ধের অপসারণ ট্যাগ মুছে দিচ্ছেন কেন? এটার জবাব দিন। [আপনার আলাপ পাতায় লিখলে জবাব না দিয়ে মুছতে পারেন, এইজন্য এখানে লিখলাম!] ~ Deloar Akram (আলাপ • অবদান • লগ) ২১:৫২, ২ মে ২০২৪ (ইউটিসি)   আমার মনে হয়, যে প্রতিষ্ঠানে এক বা একাধিক উল্লেখযোগ্য এলামনাই রয়েছে, এবং কিছু রেফারেন্স অনলাইনে পাওয়া যায়, সেগুলো রাখা যেতে পারে। সেই আমার প্রস্তাব নিবন্ধটা । ~ Deloar Akram (আলাপ • অবদান • লগ) ০৯:৪৩, ১০ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দুই দুয়ারী ২০০০ সালে মুক্তিপ্রাপ্ত একটি বাংলাদেশী চলচ্চিত্র। জনপ্রিয় কথা সাহিত্যিক ও চলচ্চিত্রকার হুমায়ুন আহমেদ এই ছবিটি পরিচালনা করেন। সম্পূর্ণ পারিবারিক এই ছবিটিতে পরিচালক তুলে ধরেছেন একজন রহস্য মানবের মন ভালো করার কিছু রহস্যের ঘটনা। ছবিতে নাম ভূমিকায় অভিনয় করছেন জনপ্রিয় অভিনেতা রিয়াজ। অন্য প্রধান দুটি চরিত্রে অভিনয় করেছেন শাওন ও মাহফুজ আহমেদ। ছবিটিতে মজার মজার কিছু রহস্যের ঘটনা আর অফুরান হাসির কাণ্ড ফুটে উঠেছে।   কাহিনী সংক্ষেপ  বনের ভিতর দিয়ে শান্ত মনে হাঁটছে একটি যুবক। হাঁটতে হাঁটতে বনের পাশে রাস্তার মাঝখানে দাঁড়িয়ে- একটি সাদা গাড়ি আসছে সজোরে, কিন্তু ছেলেটি রাস্তা থেকে না সরে বরং দুই হাত টান টান করে দাঁড়ালো।গাড়িটিকে থামাতে থামাতেই ছেলেটির সাথে সংঘর্ষ হয়। গাড়ির মালিক ভদ্রলোক নেমে এসে আহত অবস্থায় তুলে নেন। ছেলেটির নাম জানতে চাইলে বলে মনে পড়ছে না। ঠিকানা জানতে চাইলে বলে ভুলে গেছি। গাড়িতে বসেছিলো “তরু” (শাওন) ও তার ছোট ভাই “টগর”, লোকটি বেঁচে আছে কথা বলছে শুনে ওরা বেশ অবাক। বাসায় এসে তরু বলছে এ এক “রহস্য মানব” (রিয়াজ), সে ফোন করে “শফিক”কে (মাহফুজ আহমেদ) এই রহস্য মানবের কথা বলতে গিয়ে আবার বলে না এমন ঘটনার কথা সামনাসামনি বসে না বলতে পারলে মজা লাগবে না। রহস্য মানবকে তার কোন আত্মীয় স্বজনের কাছে পৌঁছে দিতে “মোবারক”কে (এজাজুল ইসলাম) ডেকে তরুর বাবা কিছু টাকা দিয়ে পাঠায়।   শ্রেষ্ঠাংশে   রিয়াজ - রহস্য মানব  শাওন - তরু  মাহফুজ আহমেদ - শফিক আহমেদ  ডাঃ এজাজ - মোবারক মিয়া  মাসুদ আলী খান -  নাসিমা খান -  শবনম পারভীন - কুদরতি বেগম  আমিরুল হক চৌধুরী -  নাসিমা নাজনীন - শাহানা  জাজল ইসলাম -  মজিবর রহমান -  দীপক কুমার সুর -  প্রানেশ চৌধুরী -  ডাঃ করিম -  ই টি নাসের -  শুভ্র -   সম্মাননা   জাতীয় চলচ্চিত্র পুরস্কার   বিজয়ী শ্রেষ্ঠ অভিনেতা - রিয়াজ (২০০০)  বিজয়ী শ্রেষ্ঠ নারী কণ্ঠশিল্পী - সাবিনা ইয়াসমিন (২০০০)   মেরিল-প্রথম আলো পুরস্কার    সংগীত  দুই দুয়ারী ছবির সংগীত রচনা করেছেন ছবির পরিচালক হুমায়ুন আহমেদ, এবং সংগীত পরিচালনা করেন মকসুদ জামিল মিন্টু। কিন্তু এই ছবিতে দেয়া লীলাবালী লীলাবালী গানটি অন্যত্র থেকে সংগ্রহ করা।  সাউন্ড ট্র্যাক  {| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCC" align="center" ! ট্র্যাক !! গান !! কণ্ঠশিল্পী !! নোট |- |১ |কন্যা নাচিলোরে কন্যা নাচিলোরে |মেহের আফরোজ শাওন | |- |২ |বর্ষার প্রথম দিনে |সাবিনা ইয়াসমিন | |- |৩ |মাথায় পরেছি সাদা ক্যাপ |আগুন |শিরোনাম গান |- |৪ |লীলাবালী লীলাবালী |রুনা লায়লা ও সহশিল্পীবৃন্দ | |- |৫ |সোহাগপুর গ্রামে একটা মায়াদিঘি ছিল |সুবীর নন্দী | |-   আরও দেখুন   আগুনের পরশমণি  শ্রাবণ মেঘের দিন  চন্দ্রকথা  শ্যামল ছায়া  আমার আছে জল  ঘেটু পুত্র কমলা  তথ্যসূত্র    বহিঃসংযোগ     - এ  দুই দুয়ারী  - রটেন টমেটোস - এ  বিষয়শ্রেণী:২০০০-এর চলচ্চিত্র বিষয়শ্রেণী:হুমায়ূন আহমেদ পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
এলভিরার ফটক () স্পেনের গ্রানাডা শহরে অবস্থিত একটি প্রবেশদ্বার (তোরণ)। এটি ১৮৯৬ সালে Bien de Interés Cultural হিসাবে ঘোষিত হয়। এই গেটটি Calle Elvira (এলভিরা স্ট্রিট) রাস্তার আলবাইসিন এলাকার সীমানায় অবস্থিত। এই প্রবেশদ্বারটি পূর্বে আরবি ভাষায় বাব ইলবিরা (Bāb Ilbīra) নামে পরিচিত ছিল।  এটি মূলত ১১শ শতকের জিরিদ শাসকদের দ্বারা নির্মিত প্রতিরক্ষা প্রাচীরের অংশ ছিল। তবে ১৪শ শতকে এটি পুনর্নির্মাণ করা হয়। পুননির্মাণের পর এই ফটকটি নতুন নাসরিদ শাসকদের প্রতিরক্ষা প্রাচীরে অন্তর্ভুক্ত করা হয়।  বর্তমানে প্রবেশদ্বারটির শুধু একটি অংশ টিকে আছে। এই প্রবেশদ্বারের বাইরে একসময় একটি বড় মুসলিম কবরস্থান ছিল, যা "ইবনে মালিক কবরস্থান" নামে পরিচিত। বর্তমানে এই কবরস্থানের একটি অংশের ওপরে রয়েল হাসপাতাল (Hospital Real) নামক একটি হাসপাতাল অবস্থিত।   তথ্যসূত্র   বিষয়শ্রেণী:স্পেনীয় ভাষার লেখা থাকা নিবন্ধ
নাউ অ্যান্ড দেন: ফ্রম কোনি আইল্যান্ড টু হিয়ার মার্কিন লেখক জোসেফ হেলার রচিত স্মৃতিকথা। বইটি ১৯৯৮ সালের ফেব্রুয়ারি মাসে প্রথম প্রকাশিত হয়, প্রকাশ করে নফ। বইয়ের প্রথম অর্ধেকে কোনি আইল্যান্ড এ হেলারের শৈশব ও এই স্থানের সম্পর্কে বর্ণনা রয়েছে। হেলার তার বেড়ে ওঠা, তার মা ও সৎভাইদের সাথে তার সম্পর্ক, প্রতিবেশীদের সাথে আমোদ-প্রমোদের মত্ততা, ফুটবল, বিনোদন পার্ক ও নাথান্‌স ফেমাস এর হট ডগের দোকানের কথা উল্লেখ করেছেন।  সারসংক্ষেপ হেলার তার লেখার প্রতি আগ্রহের কথা বর্ণনা করেছেন এবং তার প্রাথমিক বিদ্যালয়ের কিছু খাতায় তার লেখার পূর্বাভাস পাওয়া যায়। হাই স্কুলের শেষের দিকে হেলার বিমান বাহিনীতে যোগদানের পূর্বে কিছু চাকরি করেন। এর মধ্যে উল্লেখযোগ্য হল টেলিগ্রাম বার্তা প্রেরক, বীমা কোম্পানির কেরানী, জাহাজ নির্মানকারী কামারের সহকারী।  দ্বিতীয় বিশ্বযুদ্ধ শুরু হলে হেলার মার্কিন যুক্তরাষ্ট্রের সামরিক বিমান বাহিনীতে গোলন্দাজ সৈনিক হিসেবে যোগ দেন। হেলার তার কয়েকজন সহকর্মী এবং কয়েকটি ঘটনার বর্ণনা দেন, যা তার ক্যাচ-টুয়েন্টি টু বইতেও লিপিবদ্ধ হয়েছে।  হেলার তার মিশন সম্পন্ন করার পর চাকরি থেকে অব্যাহতি লাভ করেন। পাঁচ মাসের মধ্যে তিনি প্রথম বিয়ে করেন। তার স্ত্রী তার সাথে কলেজে পড়েন, কিন্তু তার সম্পর্কে আর বেশি কিছু জানা যায় নি। হেলার ইংরেজির অধ্যাপক ও বিজ্ঞাপনের কপিরাইটার হিসেবে কর্মরত থাকাকালীন পূর্ণাঙ্গ বই লেখার প্রাথমিক চেষ্টা করেন।  হেলার তার জীবন সম্পর্কে যেমন বিস্তারিত লিখেন, তার বই সম্পর্কে বিস্তারিত তেমন কিছু লিখেন নি। ক্যাচ-টুয়েন্টি টু ও সামথিং হ্যাপেনড্‌ বই সম্পর্কে কিছু বিস্তারিত লিখলেও, পিকচার, গড ন্যুজ ও গুড অ্যাজ গোল্ড সম্পর্কে তেমন কিছু লিখেন নি। তিনি শেষের দিকের পরিচ্ছদে তার মনঃসমীক্ষণ সম্পর্কিত অভিজ্ঞতার কথা উল্লেখ করেন। এই পরিচ্ছদে তিনি তার বাবার মৃত্যুর ব্যাপারে আলোচনা করেন।  গ্রন্থালোচনা পাবলিশার উইকলি এই বইয়ের গ্রন্থালোচনায় বলে, হেলারের বই (ক্যাচ-টুয়েন্টি টু) সবসময় পড়ার জন্য উপযুক্ত, কিন্তু এই অসম্পূর্ণ স্মৃতিকথা, যার বেশির ভাগ অংশ তার ছেলেবেলা নিয়ে বিবৃত, কিছুটা প্রবঞ্চনামূলক। যদিও বইটি স্পীড ভোজেল ও তার লেখা নো লাফিং ম্যাটার এর অনুবর্তী পর্ব বলে বিবেচিত, তবুও তিনি ক্যাচ-টুয়েন্টি টু উপন্যাস লেখার পরবর্তী অংশ বাদ দিয়েছেন। এছাড়া বইয়ের "অন অ্যান্ড অন" ও "অ্যান্ড অন অ্যান্ড অন" পরিচ্ছদ দুটি অসম্পূর্ণ মনে হয়েছে। লস অ্যাঞ্জেলেস টাইমস এ জোনাথান কির্চ্‌স লিখেন, হেলার তার উপন্যাসের মত সেয়ানা এবং দুষ্ট। তিনি ক্যাচ-টুয়েন্টি টু উপন্যাসে পাঠক যা জানতে চাচ্ছে তা জানতে না দিয়ে সেই গল্প তার এই স্মৃতিকথার জন্য বাঁচিয়ে রাখেন। এই বইতে তিনি সেই দ্বিতীয় বিশ্বযুদ্ধ চলাকালীন সেই গল্প ও তার শৈশবের গল্প তুলে ধরেন।  তথ্যসূত্র  বিষয়শ্রেণী:১৯৯৮-এর বই বিষয়শ্রেণী:জোসেফ হেলারের বই বিষয়শ্রেণী:দ্বিতীয় বিশ্বযুদ্ধের স্মৃতিকথা বিষয়শ্রেণী:আলফ্রেড এ নফের বই
আন-নূর গ্রেট মসজিদ পেকনবাড়ু, রিয়াউ, ইন্দোনেশিয়ায় অবস্থিত একটি মসজিদ। ১৯৬৩ সালে নির্মাণ কাজ শুরু হয়েছিল এবং ১৯৬৮ সালে নির্মাণ কাজ শেষ হয়। মসজিদে প্রায় সাড়ে ৪ হাজার মুসুল্লী একত্রে নামাজ পড়তে পারে। মসজিদটি ইন্দোনেশিয়ার অন্যতম পুরাতন মসজিদ। মসজিদটিতে মালয়, তুর্কি, আরবী এবং ভারতীয়সহ বিভিন্ন স্থাপত্য শৈলীর ব্যবহার হয়েছে।   ইতিহাস   মসজিদটির নির্মাণ সম্পন্ন হয়েছিল ১৮৬৮ সালের ২০ই অক্টোবর। মসজিদটি উদ্বোধন করেছিলেন রিয়াউয়ের রাজ্যপাল আরিফিন আহমদ। ২০০০ সালে এটি গভর্নর সালেহ জাজিতের সময় সংস্কার করা হয়েছিল এবং এর আয়তন ৪ হেক্টর থেকে ১২.৬ হেক্টরে বর্ধিত করা হয়েছে।  মসজিদটি প্রতিষ্ঠাকালীন সময় থেকে ১৯৭৩ সাল পর্যন্ত, উসুল আদ-দ্বীন স্টেট ইনস্টিটিউট অফ ইসলামিক স্টাডিজের (আইএআইএন) অনুষদের ক্যাম্পাস ছিল। সুলতান সায়ারিফ কাসিম স্টেট ইসলামিক বিশ্ববিদ্যালয় এখন সুলতান সায়ারিফ কাসিম (ইউআইএন সুসকা) পেকানবাড়ু নামে নামকরণ করা হয়েছে।   স্থাপত্য  স্থাপত্যশৈলীর দৃষ্টিকোণ থেকে, আন-নূর মসজিদটি তাজমহলের অনুরূপ। মসজিদটি আইআর ডিজাইন করেছিলেন। ভবনটি তিন তলা বিশিষ্ট। শীর্ষ তলাটি প্রার্থনার জন্য এবং নিম্ন তলাগুলো অফিস এবং সভাকক্ষের জন্য ব্যবহৃত হয়।  উপরের অংশে বড় কক্ষ এবং একটি হল রয়েছে। নীচে বোর্ডের সচিবালয় এবং শ্রেণিকক্ষের স্থান রয়েছে। শিক্ষা পরিষেবাগুলির মধ্য আছে- প্লে-গ্রুপ, কিন্ডারগার্টেন, প্রাথমিক বিদ্যালয়, জুনিয়র এবং সিনিয়র হাই স্কুল। গ্রন্থাগার এবং অন্যান্য সুবিধা যেমন- সভাকক্ষ, হল এবং অন্যান্য শ্রেণি অফিসের স্থান এই মসজিদে রয়েছে।   আরো দেখুন    ইন্দোনেশীয় স্থাপত্য  ইসলামী স্থাপত্য  ইন্দোনেশিয়ায় ইসলাম  ইন্দোনেশিয়ার মসজিদগুলির তালিকা   তথ্যসূত্র   বিষয়শ্রেণী:ইন্দোনেশিয়ার মসজিদ বিষয়শ্রেণী:১৯৬৯-এ সম্পন্ন মসজিদ বিষয়শ্রেণী:১৯৬৯-এ ইন্দোনেশিয়ায় প্রতিষ্ঠিত
সুধাংশু শোভন মৈত্র ছিলেন একজন ভারতীয় চিকিৎসক।   প্রাথমিক জীবন এবং শিক্ষা  ১৯৩৬ সালে তিনি পাটনা বিশ্ববিদ্যালয় থেকে চিকিৎসা বিজ্ঞান এমডি পাশ করেন।   কর্মজীবন  দ্বিতীয় বিশ্বযুদ্ধের সময় সেনাবাহিনীর ডাক্তার হিসাবে দায়িত্বভার পালন করেন। সেনাবাহিনীতে তিনি কর্ণেল পদে ছিলেন। দ্বিতীয় বিশ্বযুদ্ধের সময় সেনাবাহিনীতে তার অবদানের জন্য ১৯৪৪ সালে একটি যুদ্ধ পদক দিয়ে তাকে সম্মান জানানো হয়। যুদ্ধের পর মেডিসিনের সাম্মানিক শিক্ষক হিসাবে নতুন দিল্লির ওয়েলিংডন হাসপাতালের (বর্তমান নাম ডাঃ রাম মনোহর লোহিয়া হাসপাতাল) সাথে যুক্ত ছিলেন। তিনি রাষ্ট্রপতির চিকিৎসক ছিলেন।   সম্মাননা  ১৯৬২ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন। ১৯৬৪ সালে ইংল্যান্ডের রয়্যাল কলেজ অফ ফিজিশিয়ানস-এর সভ্য নির্বাচিত হন।   তথ্যসূত্র   বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:দিল্লি বিশ্ববিদ্যালয়ের শিক্ষক বিষয়শ্রেণী:পাটনা বিশ্ববিদ্যালয়ের প্রাক্তন শিক্ষার্থী
সঞ্জীব খান্না (জন্ম ১৪ মে ১৯৬০) একজন ভারতীয় বিচারপতি, যিনি সর্বশেষ ভারতের ৫১তম প্রধান বিচারপতি হিসেবে দায়িত্ব পালন করেছেন। তিনি পদাধিকারবলে জাতীয় আইন পরিষেবা কর্তৃপক্ষের প্রধান পৃষ্ঠপোষক এবং ভারতীয় জাতীয় আইন বিশ্ববিদ্যালয়ের কার্যত চ্যান্সেলর ছিলেন। তিনি দিল্লি উচ্চ আদালত-এর বিচারক হিসেবেও দায়িত্ব পালন করেছেন।   প্রাথমিক জীবন এবং শিক্ষা  খান্না ১৯৭৭ সালে মডার্ন স্কুল (নতুন দিল্লি) থেকে তাঁর পড়াশোনা সম্পন্ন করেন। ১৯৮০ সালে সেন্ট স্টিফেনস কলেজ, দিল্লি থেকে স্নাতক হওয়ার পর তিনি দিল্লি বিশ্ববিদ্যালয়ের আইন অনুষদ থেকে আইন নিয়ে পড়াশোনা করেন, যেখানে তিনি বিচারপতি ইন্দু মালহোত্রা-র সহপাঠী ছিলেন। তাঁর বাবা বিচারপতি দেব রাজ খান্না ১৯৮৫ সালে দিল্লি উচ্চ আদালত থেকে অবসর গ্রহণ করেন এবং তাঁর মা সরোজ খান্না লেডি শ্রী রাম কলেজ, দিল্লিতে হিন্দি ভাষার প্রভাষক হিসেবে কাজ করতেন।  খান্নার কাকা ছিলেন হংসরাজ খান্না, ভারতের সর্বোচ্চ আদালতের প্রাক্তন বিচারপতি। হংসরাজ খান্না ১৯৭৩ সালে মৌলিক কাঠামো মতবাদ প্রবর্তন করেন এবং ১৯৭৬ সালে এডিএম জবলপুর বনাম শিবকান্ত শুক্লা মামলায়, যা জনপ্রিয়ভাবে বন্দিপ্রদর্শন মামলা নামে পরিচিত, একমাত্র ভিন্নমত প্রদান করেন। পরবর্তীতে, তৎকালীন ভারতের প্রধানমন্ত্রী ইন্দিরা গান্ধী-র নির্দেশে মির্জা হামীদুল্লাহ বেগ বিচারপতির পদে তাঁকে স্থানান্তর করেন, এর প্রতিবাদে তিনি ১৯৭৭ সালের শুরুতে আদালত থেকে পদত্যাগ করেন।   কর্মজীবন  খান্না ১৯৮৩ সালে দিল্লি বার কাউন্সিলে একজন অ্যাডভোকেট হিসেবে নিবন্ধিত হন। ২০০৪ সালে, তিনি দিল্লির জাতীয় রাজধানী অঞ্চলের জন্য স্থায়ী কাউন্সেল (প্রশাসন) হিসেবেও দায়িত্ব পালন করেন এবং এই নিয়োগের আগে তিনি আয়কর বিভাগের সিনিয়র স্থায়ী কাউন্সেল হিসেবে কাজ করছিলেন।  ২৪ জুন ২০০৫, তিনি দিল্লি উচ্চ আদালতের অতিরিক্ত বিচারপতি হিসেবে উন্নীত হন এবং ২০ ফেব্রুয়ারি ২০০৬ সালে স্থায়ী বিচারপতি হিসেবে নিযুক্ত হন। ১৮ জানুয়ারি ২০১৯ সালে তিনি ভারতের সুপ্রিম কোর্টের বিচারপতি হিসেবে উন্নীত হন।   হাইকোর্টে তার চেয়েও ৩২ জন অধিক অভিজ্ঞ বিচারপতি থাকা সত্ত্বেও খান্নাকে উন্নীত করা হয়েছিল। তাঁর এই উন্নতি বিচার বিভাগের অভ্যন্তরে বিতর্ক সৃষ্টি করেছিল; তবে, তাঁর নিয়োগ ভারত সরকারের অনুমোদন অনুমোদন অনুসারেই হয়েছিল। থাম্ব|রাষ্ট্রপতি দ্রৌপদী মুর্মু প্রধান বিচারপতি হিসেবে বিচারপতি সঞ্জীব খান্নাকে শপথবাক্য পাঠ করাচ্ছেন। ১৮ অক্টোবর ২০২৪-এ, কনভেনশন অনুসারে, বিদায়ী প্রধান বিচারপতি ধনঞ্জয় যশবন্ত চন্দ্রচূড়ের আইন ও বিচার মন্ত্রকের কাছে পরবর্তী প্রধান বিচারপতি হিসাবে বিচারপতি খান্নার নাম সুপারিশ করেছিলেন।  ১১ নভেম্বর ২০২৪ তারিখে রাষ্ট্রপতি ভবনে আয়োজিত একটি অনুষ্ঠানে প্রধান বিচারপতি ধনঞ্জয় ওয়াই চন্দ্রচূড়ের অবসর নেওয়ার পর খান্না ভারতের ৫১তম প্রধান বিচারপতি হিসেবে শপথ নেন।     ব্যক্তিগত জীবন  খান্না বিবাহিত এবং তার দুটি সন্তান রয়েছে।    তথ্যসূত্র   বিষয়শ্রেণী:আইন অনুষদ, দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:নয়াদিল্লির আইনজীবী বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম